Dinasti Lý Awal

**Dinasti Lý Awal** (; chữ Nôm: ), juga dikenali dalam historiografi sebagai **Bekas dinasti Lý** atau **Dinasti Lý Lama**, secara rasminya **Vạn&nbsp;Xuân** (chữ Hán: ; "Limpahan Musim Bunga") atau **Nam Việt** (chữ Hán: ; "Việt Selatan"), merupakan sebuah dinasti Vietnam yang wujud dari tahun 544 hingga 602 Masihi. Pengasasnya, Lý Bí mengambil gelaran "Maharaja Việt Selatan", yang kemudiannya dipendekkan kepada "Maharaja Selatan" (*Lý Nam Đế*). Ibu kota dinasti ini terletak di Long Biên, dalam kawasan Hanoi moden.

## Sejarah
Lý Bí (503–548) dilahirkan di Thái Bình (Sơn Tây) dan berasal daripada keluarga aristokrat tempatan berketurunan Cina yang telah lama menetap di wilayah tersebut. Pada tahun 543, beliau bersama abangnya, Lý Thiên Bảo memberontak terhadap Dinasti Liang China bagi menuntut kemerdekaan, didorong oleh latar belakang elit tempatan serta kekecewaan selepas gagal dalam peperiksaan empayar. Sumber sejarah Cina dan Vietnam menggambarkan Lý Bí sebagai sebahagian daripada elit pentadbiran serantau, manakala pengikutnya, termasuk golongan Lao, memainkan peranan penting dalam konflik bersenjata menentang pemerintahan Liang. Pada tahun 544, Lý Bí berjaya menewaskan Dinasti Liang, mengisytiharkan dirinya sebagai Maharaja Nam Việt, menamakan negara baharu itu **Vạn Xuân**, serta menubuhkan istana empayar di Long Biên.  Pada masa yang sama, beliau membina Pagoda Trấn Quốc di Hanoi sebagai simbol pemerintahan dan keagamaan.

Pada tahun 545, Maharaja Wu dari Liang menghantar tentera untuk menawan semula wilayah Vạn Xuân. Pada tahun 546 kubu Gia Ninh jatuh, memaksa Lý Bí melarikan diri ke kawasan pergunungan serta melancarkan perang gerila. Dalam tempoh ini, muncul Triệu Quang Phục, seorang pemimpin pemberontak yang berasaskan konsep pemerintahan peribumi, dengan markasnya di kawasan paya Delta Sungai Merah. Beliau menggunakan taktik serangan mengejut, serang-dan-undur serta peperangan berpanjangan, yang kemudian dianggap sebagai asas strategi ketenteraan Vietnam. Selepas kemangkatan Lý Nam Đế pada tahun 547 dan kemangkatan Lý Thiên Bảo tanpa waris pada tahun 555, Triệu Quang Phục dipilih sebagai pemerintah de facto Vạn Xuân, namun kedudukannya dipertikaikan oleh ahli keluarga Lý yang menuntut keabsahan perwarisan takhta. Konflik dalaman ini berlarutan sehingga tahun 557, ketika Dinasti Liang terpaksa mengundurkan perhatian akibat perang saudara Hou Jing, memberikan kelegaan sementara kepada Vạn Xuân, walaupun keadaan politik Vietnam kekal tidak stabil.

Selepas kemangkatan Lý Thiên Bảo, sepupunya, Lý Phật Tử menuntut takhta dan mencabar Triệu Quang Phục. Perbalahan ini mencetuskan perang saudara tanpa pemenang jelas. Demi mengelakkan penderitaan rakyat, Triệu Việt Vương sedia berunding dan bersetuju dengan gencatan senjata: wilayah utara Long Biên di bawah Lý Phật Tử manakala selatan Long Biên milik Triệu Việt Vương. Pada tahun 571, Lý Phật Tử mengingkari gencatan senjata dan menyerang wilayah Triệu Quang Phục. Serangan mengejut ini menyebabkan Triệu Quang Phục kalah, ibu kotanya dibakar, dan beliau melarikan diri sebelum membunuh diri. Wilayah dan pasukan Triệu Quang Phục kemudiannya diserahkan kepada Lý Phật Tử.

Dinasti Sui yang baru menewaskan Dinasti Chen pada 589, menyatukan China. Maharaja Wen dari Sui menghantar utusan ke Vạn Xuân dan menuntut Lý Phật Tử menyerah sebagai negeri naungan, tetapi beliau menolak. Pada 602, Lý Phật Tử menyuap gabenor Qi, Lệnh Hồ Hy, dan keadaan ini membuatkan Maharaja Wen murka dan menghukum mati Lệnh Hồ Hy kerana rasuah. Beliau kemudian mengarahkan Jeneral Liu Fang menyerang Vạn Xuân dengan 100,000 tentera. Lý Phật Tử menyerah kalah kepada Sui, menandakan permulaan pemerintahan semula China di Vietnam.

## Senarai pemerintah
* Lý Nam Đế I (memerintah 542–548) nama sebelum ditabalkan ialah Lý Bí, juga dikenali sebagai Lý Bôn.
* Lý Thiên Bảo  (memerintah 548–555, bersama Triệu Quang Phục)
* Triệu Việt Vương (memerintah  548–571, 555–571 sebagai pemerintah tunggal)
* Lý Nam Đế II (Lý Phật Tử) (memerintah  571–602)
* Lý Sư Lợi (603)

## Catatan

## Rujukan

*
*
*
* Taylor, Keith Weller. (1983). ''The Birth of Vietnam'' (illustrated, reprint ed.). University of California Press. . Retrieved 7 August 2013.
*Tucker, Spencer C. *[https://books.google.com/books?id=WZry2NaH2_sC Vietnam]*. University Press of Kentucky, Feb 25, 1999 – 256 pages